तपार्इँँ एकपटक आँखा चिम्लिएर सोच्नुस् । बेल्जियमको बु्रज भन्ने एउटा ठाउँ छ । त्यो सिंगो सहर नै विश्व सम्पदा सूचीमा सूचीकृत छ । काठमाडौंको ठमेलदेखि दरबार स्क्वायरसम्मको हाम्रो ठाउँ पनि त्यस्तै बन्न सक्छ । यो पूरै नेवाः वास्तुकलाको विशिष्ट नमुना बन्न सक्छ । त्यहाँ चोकैचोक हुनेछन्, तारहरू सबै भूमिगत हुनेछन् । त्यहाँ ढुंगा बिच्छ्याइएको हुनेछ, साइकल चलिरहेका हुन सक्छन्, विदेशमा जस्तै छेउछेउमा सडक सांगीतिक टोली हुनेछन्, त्यहाँ जादुगरले जादु देखाइरहेका हुन सक्छन्, टुरिस्टहरू रातिसम्म रमाउन सक्छन् ।
